
Suradus autentišką S. Daukanto knygų sąrašą ir restauravus jo 
biblioteką Lietuvių Literatūros Institute, atrodo būsiant pravartu 
1) pateikti pilnesnių ir tikslesnių duomenų, leidžiančių susidaryti 
S. Daukanto turėtos bibliotekos vaizdą, 2) tais duomenimis remian- 
tis, padaryti keletą išvadų, paryškinančių ir kiek kitaip nušvie- 
čiančių kai kuriuos jo intelektinio gyvenimo, išsilavinimo, veiklos 
bei kūrybos momentus ir 3) supažindinti su restauruotąja biblio- 
teka. Šių tikslų siekiant, tenka ne tik peržvelgti žinias, tiesiogiai 
liečiančias biblioteką, bet atkreipti dėmesį ir į S. Daukanto aplinką, 
į jo lektūrą, pažiūras į mokslą, į jo siekimus. 


I. S. DAUKANTO BIBLIOTEKOS LIKIMAS IR ŽINIOS APIE JĄ 


S. Daukantas savo testamente (1862) paveda kun. Ig, Vaišvilai 
perimti iš Lauryno Vambuto knygas ir — esančias dėžėj — parduo- 
ti (ir pinigus išdalinti vargšams), o esančias ant stalo — perduoti 
brolio sūnui Jurgiui Daukantui, besimokančiam Telšiuose!. Žinoma, 
ten buvo tik jo bibliotekos dalis. Kitos knygos buvo išsklaidytos 
įvairiose vietose, daugiausia pas gimines?, nes į gyvenimo pabaigą 
S. Daukantas dažnai keitė gyvenamąją vietą, pastovios lyg ir nebe- 
turėjo. Besikrausiant dalis knygų tikriausia žuvo. M. Davainis-Sil- 
vestravičius pasakoja tirdėjęs, kad 1863 m. S. Daukantas dalį savo 
knygų sudeginęs“, Vargu ar tai tiesa, nes jo knygos nepolitinio turi- 
nio. Neabejotina, kad po S. Daukanto mirties, nors didžiąją jo paliki- 


1 Davainis - Silvestravičius M. Medega S. Daukanto biografijai. 1898 p. 18. 

* Iš Daukanto prierašo kataloge (taip vadinsim jo ranka rašytąjį knygų 5ą- 
zašą) matyt, kad jų daug padovanojęs Andriaus Daukanto sūnums, 

3 Davainis - Silvestravičius M. Medega... p. 18, 

mo dalį saugojo Kaunackiai (S. Daukanto sesers Anastazijos vaikai), 
jo knygos ir rankraščiai dar labiau išsiblaškė ir nemaža knygų žuvo, 
bent jų likimas ligi šiol nežinomas. 

S. Daukanto bibliotekos pagrindinė dalis liko Kiviliuose pas Kau- 
nackius. 1886 m. Ed. Volteris savo etnografinės kelionės metu su ta 
bibliotekos dalimi susipažino ir gailėjosi neturėjęs pakankamai laiko 
jos aptvarkyti. S. Daukanto palikimas jau tada buvęs iš dalies iš- 
blaškytas, bet biblioteka dar atrodžius turtinga, ypač veikalų iš 
Lietuvos istorijos ir, Ed. Volterio manymu, galinti būti lietuvių 
tautinio muziejaus pagrindu+ 

Kaunackiai ilgą laiką saugojo S. Daukanto biblioteką, o paskum 
perdavė Lietuvių Mokslo Draugijai Vilniuje. Penktame visuotiniame 
Draugijos susirinkime 1911 m. liepos mėn. Komiteto sekretorius 
1910—1911 m. apyskaitoje pranešė: 

„+. „šių metų pabaigoj iš d-ro Ferdinando Kaunackio ir jo gimi- 
nių Mokslo Draugijai paaukota Simano Daukanto biblio- 
teka, sudėstyta aštuoniose skryniose, kuri dar tebėra ne suskai- 
tyta“ 5 

O šeštame Draugijos susirinkime 1912 m. birželio mėn, pateikti 
tikslesni duomenys, nes dovanotos knygos jau buvo inventori- 
zuotos: 

„+. „dr. Ferdin. Kaunackis, aukodamas likusią Daukanto 
biblijoteką, pavedė Draugijai 345 veik. iš 563 tomų“.6 

Paskum tos knygos buvo išskirstytos po visą Draugijos bibliote- 
ką, dalis net į dubletus pateko. Kažkodėl J. Basanavičius nenorėjo 
jų laikyti atskiru rinkiniu. 

„ Remiantis Lietuvių Mokslo Draugijos inventorine bibliotekos kny- 
ga „Catalogus librorum N 8. (1909—1912 a)“, buvo padarytas šių 
knygų sąrašo nuorašas ir paskelbtas „XXVII Knygos Mėgėjų Met- 
raštyje“ (1937 II p. 58—70). Ten pataisytas vienas kitas netikslumas 
veikalo pavadinime, autoriaus ar išleidimo datos nurodyme, iškel- 
tas klausimas, ar nebus tarp S. Daukanio knygų patekusių mokykli- 
nių Kaunackių vadovėlių ir vėlesnių leidinių; bet sąrašas NHko pla- 
čiau neaptartas ir nepalygintas su pačiomis“knygomis. Šis sąrašas 
ir buvo lig šiol beveik vienintelis šaltinis, norint susipažinti su 
S. Daukanto biblioteka ir daryti išvadas apie jo lektūrą, polinkius. 


* Mitteilungen der Litauisch. Literarischen Gesellschaft III p. 261. 

06 s>THorpadbuueckoKH noesxKe 10 JinrBe H XKmynK aeToM 1887 rona p. 58. 
5 Lietuvių Tauta II kn. p. 135. 

“ Lietuvių Tauta II kn. p. 298. 

Surastasis LLI rankraštyne paties S. Daukanto ranka surašytas 
jo turimų knygų katalogas (N Inv. R. 980) yra pilniausias ir auten- 
tiškiausias dokumentas jo bibliotekai pažinti. Tuo katalogu daugiau- 
sia ir bus čia remiamasi. 

Katalogas yra raštinės knygų formato, 66 numeruotų lapų, pada- 
lintas pagal raides (kiekvienai raidei 4—6 pusl) alfabetine tvarka. 
Knygos įrašytos pagal autorių ar (rečiau) veikalų antraščių pirmąsias 
raides, pažymint autorių (dažniausiai pavardę, bet gana dažnai ir 
visus vardus), veikalo pavadinimą, leidimo vietą, datą, tomų skai- 
čių ir kainą (nevisuomet), Įrašytos 332 knygos (iš tikrųjų tėra tik 
317, nes 15 po du kart įrašyta), beveik visos, atrodo, vienu metu 
(vienoda plunksna ir rašalu). Tik keliolika knygų prirašyta vėliau, 
lyg skubant, kitu rašalu, kartais tepažymint tik pavadinimą ar au- 
torių ( o kartais autorių ir leidimo metus). Didelė dalis vėliau prira- 
šytų knygų įrašytos antrą kartą. Tarp jų vėlesnių leidinių nėra, ir 
galima manyti, jog visas katalogas beveik vienu metu sudarytas. 
Jo pirmame puslapyje (vėl kitu rašalu) S. Daukanto ranka įrašyta: 

„Te tytuly ksiąg w tym Rejestrze spisanych znajdujące bez krzy- 
žykow są darowane Panom Dowkontom Mitkajckim Pana Andrzeja 
Dowkonta synom w roku 1852-gim przezemnie Szymona Dowkonta“. 


Kadangi kataloge 1850 ar vėlyvesnių metų leidinių nėra, o yra 
keletas 1849 m., tai galima, tuo remiantis, apytikriai nustatyti jo su- 
rašymo datą. Atrodo, katalogas sudarytas ne anksčiau kaip 1850 m., 
gal ir ne vėliau, bent nedaug vėliau. Tą spėjimą paremia ir biografi- 
niai duomenys. Tuo laiku kaip tik prasideda naujas S. Daukanto gy- 
venimo laikotarpis. 1850 m. jis baigė rašyti „Pasakojimus“ ir jau dau- 
giau istorinių veikalų neberašė. 1850 VI 29 jis gavo 3 mėn. atostogų, 
kurias dėl akių ligos užtraukė, Metų gale paprašė atleisti iš tarnybos 
ir persikėlė pas M. Valančių. 1852 m. buvo susipykęs su M. Valan- 
čium?, Jo literatūrinė veikla silpnėja, jis pats dažnai kilojas iš vienos 
vietos į kitą, sirguliuoja. Tur būt, ir knygų mažiau tesistengė įsigy- 
ti, o turimas ėmė dalinti. 

Šiaip ar taip, visų S. Daukanto turėtų knygų šis katalogas ne- 
apima, bet jis duoda jo bibliotekos branduolį, parodo knygas, tu- 
rėtas didžiausios veiklos, kūrybingiausiu laikotarpiu. 


"* Kad tikrai ta pati knyga 2 kart įrašyta, o ne du tos pačios knygos egz., 
zodo tai, jog kai turėta 2 ar daugiau egz., pažymėta tai šalia autoriaus. 
* Iš prirašytų vėliau tik Kraševskio „Litwa“ II t. yra 1850 m. 
? Liet. Enciklopedija VI p. 152—153. 


Atskirų žinučių apie S. Daukanto turimas ar norimas įsigyti kny- 
gas duoda jo laiškai (T. Narbutui, E. Kuršaičiui)V, Viena kita jo 
bibliotekos knyga minima „Lietuvių Bibliografijoje“ kaip bibliogra- | 
finė retenybė. į 

II. S. DAUKANTAS IR KNYGA 

S. Daukantas buvo plačių ir gilių užsimojimų žmogus, nepa- 
prastai kantrus ir ištvermingas mokslinės medžiagos Lietuvos pra- 
eičiai pažinti rinkėjas, mokslo brangintojas, šviesos skleidėjas, no- 
rėjęs pakelti liaudies, iš kurios buvo kilęs, kultūrinį lygį. Knygos 
buvo jo dėmesio centras, darbo priemonė. Tarp jų jis visą savo am- 
žių praleido. Knyga paryškina jo charakterį, vidinį gyvenimą. 

Iš Kalvarijos mokyklos S. Daukantas išėjo su tvirtais pasiryži- 
mais, nes pėsčias, su 10 rublių kišenėj, tikriausiai paramos iš niekur 
negaudamas (Kun. Sim. Lopacinskis, anksčiau jam padėjęs, tuo lai- 
ku mirė), atkeliavo į Vilnių baigti gimnazijos ir toliau studijuoti. Jis 
čia tegalėjo pasitikėti tik savo ištvermingumu, kantrumu, atkaklumu. 
Nors Vilniaus gimnazijoje, kai S. Daukantas joj mokės (1814—1816), 
mokslui sąlygos nebuvo visai palankios!:, tačiau jis laiką sėkmingai 
išnaudojo mokslui, pasižymėdamas savo rašiniais. 

Tuo laiku Lietuvoje ir Lenkijoje apskritai pagyvėjo intelektinis, 
kultūrinis gyvenimas. Vilniaus Universitetė klesti tikslieji moks- 
lai, skleidžiamos šviečiamojo amžiaus idėjos, realizuojami Eduka- 
cinės komisijos idealai, ruošiami žmonės krašto švietimui, Stiprėja 
neohelenizmas. Susidomėta Lietuvos praeitimi, teise, kalba, etnogra- 
tija. Tiriama spaustuvių, mokslo įstaigų istorija, senieji raštai ir kny- 
gos. Prisimintinas J. F. Bentkowskio veikalas „Historya Literatury 
Polskiej“ ... 1814., J. Lelevelio liudijimu,!* paskatinęs visus ieškoti 
praeities paminklų, sužadinęs senų knygų meilę, net bibliomaniją. 

Vilniaus Universiteto profesoriai, didžiąja dalimi užsieniečiai, 
įpratę prie turtingų bibliotekų, rinkinių, teigiamai veikė ne tik stu- 
dentus, juos sudomindami moksline literatūra, bet ir Universiteto 
bibliotekos augimą. Universiteto biblioteka G. E. Grodeko sutvar- 
koma ir gausiai papildoma: 1803 m. turi 9000 veikalų, 1812 m. — 
13254 v., o prieš 1826 m. 40000 t.š 


10 Mūsų Senovė 1922 N 4—5. 

1 Cepe6pakos M. B. HcTopKyeckik4 Ouepk CTOMETHSrOo  cCyDįecTBOBanKiA 
Bzxenckož I-ž ramuasiu I (1803—1862). BuxbKa 1903 p. p. 20, 41. į 

1? Bibljograficznych ksiąg dwoje, Wilno 1826, II p. 161. 

15 Brensztejn M. Bibljoteka Uniwersytecka w Wilnie do roku 1832. Wyda- 
nie II Wilno 1925 p. 62. 

G. E. Grodekas kaip profesorius, neohelenizmo skelbėjas, anti- 
kinio grožio garbintojas, antikinės išminties mokytojas, turėjo stu- 
dentams nepaprastai didelės įtakos (— filomatų susirinkimai buvo 
lyg G. E. Grodeko seminaro tęsinys!4). Jis supažindindavo su nau- 
jausia moksline literatūra, ragino sekti mokslo pažangą?, G. E, Gro- 
dekas neabejotinai traukė S. Daukantą, turėjo jam įtakos. Jau pir- 
maisiais savo studijų metais (1816/17) S. Daukantas buvo G. E. Gro- 
deko klasinio seminaro lotynų literatūros grupės dalyvis!“ — kartu 
su Ad. Mickevičium, T. Zanu, — nors jis studijavo moralinių ir po- 
litinių mokslų skyriuje, ir tas seminaras visai nebuvo jam privalo- 
mas. Kad ir vėliau, net senatvėj, G. E. Grodeką jis tebelaikė auto- 
zitetu, rodo juo rėmimasis, polemizuojant dėl Zamolksio lietuviš- 
kumo: „.. sam Grodeck... Litwinom go przyznawal'!7 


S. Daukantui turėjo įtakos ir prof. Ig. Onacevičius, dėstęs statis- 
tiką (tada populiarų mokslą) ir istoriją, pasižymėjęs nepaprasta skai- 
čių atmintimi, mokėjęs paveikti jaunuomenę, kad savarankiškai | 
studijuotų, rinktų medžiagą savo krašto praeičiai tirti. Jis buvo bai- 
gęs mokslus Karaliaučiuje ir ten prisirinkęs daug medžiagos iš kry- 
žiuočių archyvo. Atliekamu nuo privalomų kursų laiku prof. Ig. 
Onacevičius skaitė Lietuvos istoriją. Jis buvo sudaręs platų istori- 
nių šaltinių leidimo planą, tik, deja, Universitetas jo nepalaikė!*, S, 
Daukantas vėliau jį vadina laiškuose geriausiu savo draugu“, 

Prisimintina ir lietuvių studentų būrelio veikla. Būrelis turėjo 
plačią programą, buvo susirūpinęs lietuvių kalbos kultūra, liaudies 
švietimu, mokslo populiarizacija, Jo nariai ieškojo senų lietuviškų 
leidinių. Tai matyti ir iš S. Stanevičiaus prakalbos naujam „Universi- 
tas linguarum Lituaniae'“ leidimui 1829 m. S. Stanevičius kalba dauge- 
lio vardų. Minėdamas geriausias knygas, iš kurių galima mokytis 
lietuvių kalbos, ir pirmenybę suteikdamas M. Daukšos „Postilei“, 
sako: „...'wos tyktay trys Wyjįniuje rasty galiėjome“. S. Daukan- 
tas priklausė tam būreliui ir visą savo gyvenimą, atrodo, stengėsi 
realizuoti jo programą. Pažymėtina, kad jis vėliau įsigijo M. Daukšos 
„Postilę“. 


* Oko J. Seminarjum filologiczne G. E. Grodka. Wilno 1933 p. p. 2, 80. 
1š Ten pat p. 52. 

15 Ten pat p. 39. 

“1 Mūsų Senovė 1922 N 4—5 p. 750, 

* Janowski L. Wszechnica Wilenska 1578—1842. Wilno 1921 p. 19. 

1? Mūsų Senovė 1922 N 4—5 p. 743. 

Tikslių, konkrečių žinių apie S. Daukantą Vilniaus Universitete 
turime kol kas mažoka. Tėra prieinamas vienas šaltinis ją lektūraį 
pažinti — Universiteto bibliotekos skolinamųjų į namus knygų regis- 
tracija??. Iš registracijos knygos matyti, kad nuo 1816 IX 28—1821 
XII 29 S. Daukantas buvo pasiskolinęs 9 knygas. Atrodo labai ma- 
ža, bet nedaugiau skolinos savo studijų laiku ir A. Mickevičius, 
J. Slovackis, nes skolinimas studentams buvo labai ribotas. Jie galė- 
jo gauti knygą į namus 15 dienų, besiruošdami egzaminams moks- 
liniam laipsniui, rašydami konkursinius darbus ir kitais retais at- 
vejais, bet ir tai su profesoriaus garantija?!. Iš S. Daukanto pasisko- 
lintų knygų trys buvo antikinės literatūros veikalai: Sallustius (pa- 
imta 1816 IX 28, grąžinta XII 2), Ciceronas (1818 IV 23 — VII 1), Ho- 
mero „Iiada“ (1818 VII 24 — IX 6); du istoriniai: A. V. Kojalavi- 
čiaus „Historiae Litvaniae“ (1817 III 9 — III 19) ir L. Gornickio 
(1527—1603) „Dzieje w Koronie Polskiej“ (1820 IV 23 — VI 4); du 
teisės: anglų teisininko J. Seldenio (1584—1654), antikos ir rytų tei- 
sės žinovo, ,„Uxor Ebraica“ (1820 III 31 — V 20) — apie žydų ve- 
dybas ir ištuoką, — ir garsiojo olandų teisininko H. Grotijaus 
(1583—1645) „De iure belli ac pacis“ (1821 XII 29—1822 VI 30), kur 
pagrindžiama valstybinė ir tarptautinė teisė, vienas — iš lenkų li- 
teratūros — E, Družbackos (1695—1765) eilėraščiai (1817 V 5— V 
28)ž ir vienas — iš vaikų literatūros — vokiečių pedagogo ir rašy- 
tojo J. H. Campės (1746—1818) „Samtliche Kindermarchen“ (1819 
IV 16 — VI 24). 

Gal susiras dar Universiteto skaitykloje skaitomų knygų regis- 
traciniai ano meto įrašai, ir tada bus galima susidaryti apypilnį 
“S. Daukanto lektūros vaizdą. 

Universitete S. Daukantas subrendo, baigė formuotis, nusistatė 
gaires visam gyvenimui. Ne dėl karjeros mokės ir dirbo. 

Vilniuje jis parašė pirmąjį savo veikalą — „Darbus senųjų Li- 
tuwiu yr Žemaycziu“ (1822), iš kurio vėliau išaugo kiti jo istoriniai 
veikalai. „Darbų...“ prakalboje pabrėžė: „mėkslas yr gudribe gy- 
mynes ira Amžyna yra wisū didžiause garbė...“, skatindamas mo- 
kytis ir dirbti, kad lietuviai pasivytų kitas tautas, tuo pačiu įsipa- 


2* LTSR Mokslų Akademijos rankraščių skyriuje N 111 „Dziennik požycza- 
nia Xiąg z Biblioteki Uniweršytetu Wilenskiego. .. (1805—1821)" 

21 Brensztejn M. Bibljoteka Uniw. w Wilnie. 1925 p. 106. 

2 E. Družbacka aprašė kaimo"gyvenimą („Keturios metų dalys“), brangino 
paprastumą, natūralumą, nuoširdumą, labai mylėjo gamtą. 

reigodamas darbui ir pats. S. Daukantas nori duoti daugiausia, ką 
gali, imasi sunkiausių uždavinių — parašyti Lietuvos istoriją ir 
parūpinti lietuviams visų sričių reikalingiausios populiarios litera- 
tūros. Jis žino, kiek tokie užsimojimai gali pareikalauti jėgų, iš- 
tvermės, sveikatos, neturint turto, laisvo laiko, turtingos bibliotekos, 
tačiau tėvynės meilė verčia jį nepavargti, nenusiminti, ištverti. Ir 
kažin, ar rastume kitą tokį darbštumo ir ištvermingumo pavyzdį ta- 
da visoje Lietuvoje. Bet ir S. Daukanto galva kartais nusvirdavo, pa- 
mačius, kad visko negali padaryti, kaip norėtų, kaip reikėtų. Ir pasku- 
tinio S. Daukanto istorinio veikalo prakalboje prasiveržia jo skundas, 
nes neturtas perdaug jau slegia jį: „Kaipo-gi sunku yra neturcziui ką 
noris gerą padaryti savo vientaucziams, veltu jis trumpins savo 
pailsį, veltu nesziosis kningų riszinėlį laipio- 
damas isz vieno cziukuro į kitą vis vildamos bene 
gaus pragumo pažvelkti, ką tenai raszo apie Lietuvių tautą, kad tuom 
tarpu alkis ir nuogis skatins jį dieną ir naktį kitą darbą sunkiai 
dirbti'* Nors S. Daukantas pavadino save vargo pele, nors 
vargai ir sunkūs darbai palaužė geležinę jo sveikatą, tačiau jis ne- 
suguro savo pasiryžimuose ir ligi mirties liko ištikimas savo idea- 
lams. Tai rodo ir tas pats motto, kurį jis padėjo pirmajame (1822 m.) 
ir paskutiniame (apie 1850 m.) savo veikale: „Non est generosorum 
hominum res alienas guaerere et pati sua per ignaviam amitti“. 

Iš pacituoto S. Daukanto pasisakymo aišku, kuriomis knygomis 
labiausiai jis domėjosi. Turime dar ir M. Valančiaus liudijimą: „Visi 
mokslai, visokios knygos, jei nerašė apie žemai- 
čius, jo akyse neturėjo jokios vertybės. Priešin- 
gai by-kokis tepliojimas apie Lietuvą, ypatingai žemaitiškai, į en- 
tuzijazmą jį pakeldavo“.2* Laiškuose S. Daukantas irgi daugiausia 
kalba apie istorinius veikalus. Bet tai ne vienintelė jį dominusi 
sritis. 

S. Daukantas daug ruošė ir spausdino populiarių knygelių prak- 
tiniams gyvenimo reikalams, vadovėlių, tai turėjo sekti ir literatū- 
rą įvairiais klausimais. Reikšmingi šiuo atžvilgiu jo pasisakymai tų 
knygelių prakalbose: 

„Skajtidam's rasztus ape ugni radau naudin- 
gą ugnęs kningėlę nu Prusū wiresnybęs swietuj apskelbtą 
metuose 1802. , /'25 


*8 Pasakojimai apie vešžkalus Lietuvių tautos senovėje. 1893 p. 3. 
24 Janulaitis A. Simagūs Daukantas. 1913 p. 34. 
5 Ugnęs kkningėlę... apskėlbę Antonas Wajnejkis. Petrop lie 1849 p. 5, 

„+. Mmąn,rimoient ape toki stokojento mediū musū krasztį 
ikrito į rąnką kningelę ap'ee rinkimą meditū 
sieklū, kėrę cze iszgėldęs. .. skėlbo'' 28 

„Historyos Justino“ vertimo prakalboje rašo: „Nes iog iki 
sziol to menciaus senowės raszto neatsirado 
geresnė: todiel rodies mon naudingu, tą kningelę parguldite i 
Žaemaitiū kalba“ (rkš. p. 11). 


Be to, S. Daukantą domina visi, lietuviški raštai, ypač senosios 
knygos. Tai ypač ryšku laiškuose?? „Dajnų Ziamajtiū“ pratarmėje 
jis sakosi girdėjęs, kad A. Strazdelis išleidęs lietuviškas dainas, ir 
nusiskundžia, jog netekę jų matyti (p. XI). Teiraujasi taip pat apie ' 
lietuvių kalbos gramatikas ir žodynus,2š 

Iš laiško Vl. Andrejauskui (Andrzejewski) paaiškėja dar viena 
sritis, dominusi S. Daukantą, nors tiesiog ir nesusijusi su jo pagrin- 
diniais darbais. 5. Daukantas ragina Andrejauską mokytis, gilintis 
į pasirinktą dalyką, o laisvomis valandomis skaityti naudingas isto- 
rines knygas arba kelionių aprašymus, bet ne romanus, kurie nieko 
gero neduodą, gaišiną tik laiką ir klaidiną jaunas galvas („mlody 
umysi w obląkanie wprowadzają“).2? Šis patarimas leidžia manyti, 
kad S. Daukantas mėgo kelionių aprašymus ir nelabai teveriino gro- 
žinę literatūrą, ypač populiariausią XIX amž. žanrą — romaną. 

Tenka dar paliesti klausimą apie knygų įsigijimą. S. Daukantas 
svajojo apie didelę biblioteką, kurioje būtų surinkti Lietuvos „praeitį 
abejonės, kad jis pats norėjo bent svarbiausius veikalus įsigyti. Ta-+ 
čiau nuolatinė kova su skurdu ir noras padėti giminėms neleido jam 
kartais ir būtiniausių leidinių nusipirkti, 1848 m. jis rašo T. Narbu- 
tui metęs istoriją, negalėdamas įsigyti knygų.*! Kitame laiške pa- 
sisako, kad, neturėdamas po ranka Muchanovo, Dogielio, grafo Ru- 


* Pamėkimą kaip rinkti medinės sieklis pargėldę... Jonas Purwys, 
Petropilie 1849 p. 17—18. 

7? Mūsų Senovė 1922 N 5—6 p. p. 785—789. 

28 Ten pat p. p. 774, 783. 

29 Ten pat p. 779. . . 

30 „Pasakojimų...“ prakalba. p. 3; Mūsų Senovė 1922 N 5—6 p. 787. 

* Ten pat p. 771. Knygų kainos, palyginti su jo alga (343 sidabr. rubliai me- 
tams), buvo gana aukštos. Jo kataloge kai kurių knygų kaina pažymėta. Keletą 
iš jų paminėsiu: 

1. „Dzielynski A. T. Harb. Statut Litewski Zygmunta Starego 1829 r. Poznan. 
1841...10 Rub.“. 

miancevo paskelbtų dokumentų rinkinių, daug dalykų turėjęs nusi- 
rašyti. Išlikę S. Daukanto laiškai rodo, kad jis susirašinėjo su žy- 
miais asmenimis, norėdamas gauti tikslesnių informacijų apie nau- 
jus leidinius ir, jiems tarpininkaujant, tų leidinių įsigyti. Jis pats 
dažnai taip pat nurodo kitiems, kuriuo būdu geriausia gauti tą ar 
kitą knygą, palaiko su knygymais ryšius, 

Kaip matyti iš S. Daukanto laiškų ir įrašų išlikusioje jo biblio- 
tekos dalyje, knygų jis gaudavo dovanų. Atsilygindamas už jas, nu- 
siųsdavo savo leidinių. 

Reziumuojant daugiau ar mažiau atsitiktinės žinias, atrodo, kad 
„S. Daukanto daugiausia domėtasi šiomis sritimis: Lietuvos istorija, 
lietuvių kalba (senaisiais rašytojais, gramatikomis, žodynais), tei- 
se (jis pats buvo teisių magistras), praktiniais mokslais, populiariza- 
cija, vadovėliais, kelionių aprašymais. Prisiminus skolintas iš Uni- 
versiteto bibliotekos knygas, G. E. Grodeko seminaro lankymą, — 
galima manyti, kad ir antikinė literatūra užėmė ne paskutinę vietą 
S. Daukanto bibliotekoje. 


III. S, DAUKANTO BIBLIOTEKA APIE 1850 M. 


Remiantis paties S. Daukanto rašytu knygų katalogu, galima su- 
sidaryti konkretų jo bibliotekos vaizdą ir daryti kai kurių tiksles- 
nių išvadų apie jo bendrąjį išsilavinimą, mėgstamiausias sritis, pa- 
grindinius žinių šaltinius, erudiciją, akiračio platumą. Tenka kons- 
tatuoti, kad katalogas neapima visų surašymo metu S. Daukanto 
" turėtų knygų, nes kai kurie leidiniai, jo turėti, kaip matyti iš laiškų, 
prieš surašymą, katalogan neįtraukti3?. Gal būt, ne visos knygos bu- 
vo vienoje vietoje. 

Be to, nežinia, kurias knygas S. Daukantas įsigijo pripuolamai, 
pasitaikius gerai progai, ir kurioms įsigyti nieko negailėjo. Kaina 


2. „Eichhoff T. G. Parallėle des Langues de !Europe et de YInde. Paris 
1834...10 Rub. srebrem“. 

3. „Homeri Ilias Graece et Latine Amsteleadami. 1784. 2 Rub. srebrem'. 

4. „D.Junii Juvenalis Satyrae Lipsiae 1801 2 Tom 4 Rub. srebrem“. 

5. „Jucewicz Adam Ludw. Litwa. Wilno 1846 1 Tom 2 Rub. 50 Kop. srebrem“. 

6. „„Karamzin Istorija Gosudarstva Rossijskago. Sanktpeterburg 1819 g. drugie 
wydanie. 13 Tom 12 Rub. srebrem“'. 

7. „Kraszewski J. I. Historia miasta Wilna. Wilno 1841 i 

8. “ Litwa we dwčch tomach: razym 4 Tom 9 Rub. srebrem“. 

32 „Ondine“ (Mūsų Senovė 1922 N 4—5 p. 763), Sirvydo pamokslų 1845 m. 
leidimas (ten pat p. 785). 

tik mažos knygų dalies kataloge tepažymėta ir tai daugiausia vė- 
liau, kitu rašalu. Ji pažymėta ir tų knygų, kurios buvo gautos do- 
vanų. Kai kurias knygas S. Daukantas įsigijo, tur būt, dovanoms be- 
simokantiems giminaičiams, nes jų pažymėta po kelis egzempliorius. 

Nežinoma, kaip S. Daukantas savo bibliotekos knygas buvo su- 
grupavęs, o jo turėta ir bibliografinių leidinių (pavyzdžiui, prancū- 
zų bibliofilo J. Ch. Brunet „Manuel du libraire ou de Vamateur des 
livres“ 1814, kuriame sužymėta apie 40.000 prancūzų ir lotynų kalba 
knygų). Norint sistemingai peržvelgti S. Daukanto biblioteką, yra 
būtinas jos sugrupavimas. Toks sugrupavimas čia ir bandoma pada- 
ryti, duodant kiekvienos grupės ir jos poskyrių veikalų skaičių, pa- 
minint iš jų bent svarbiausius ir pažymint tuos klausimus, kuriais 
S. Daukanto turėta literatūros . 


1.Istorija(i11) 


a) Teoriniai istorijos klausimai ir pagal- 
biniai mokslai (7) 

Jul. Michelet įvadas į visuotinę istoriją (1835), S. B. Vico apie 
Michelet istorijos filosofiją (1835), D. H. Hegewischo įvadas į isto- 
rinę chronologiją (1811); chronologinės lentelės, kritinė religijų is- 
torija, archeologija, mitologinis žodynas. 

b) Istoriniai šaltiniai (20) i 

Lietuvos, prūsų ir latvių istorijai (16) 

Aktai iš Lietuvos Metrikos (P. Muchanovo „C6opunk“ 1836), 
Aktai Vakarų Rusijos istorijai (3 t), Prūsų (J. Voigto) ir Lietuvos 
(E. Raczynskio) diplomatiniai kodeksai, Acta Borussica, Scriptores re- 
rum livoničarum, Alnpekės rimuotoji kronika (1817), Lietuvos me- 
iraščių pirmieji leidimai (J. Danilovičiaus 1827, T. Narbuto 1846), se- 
nosios kronikos (J. Freibergo, L. Davido, Vyg. Marburgiečio, J. von 
der Pusilie), G. de Lannoy kelionė Lietuvon, C. (K) Siemenowi- 
cziaus*š „De arte magnae artileriae“ (1650) 

Rusų ir lenkų istorijai (4) 

Hinariesckas. neTONHCh (1843) Supplementum ad historica Ru- 
ssiae monumenta (1848), M. Grabowskio ir kt. „Zrėdia do dziejow 
polskich“ (1843). 


c) Lietuvos istorija (21) 


3 Lietuvių kilmės, garsus artilerijos žinovas. Jo veikalas išverstas į vokie- 
čių, prancūzų, anglų, olandų k. 

M. Stryjkowskio kronika (1846), A. V. Kojalowicziaus „Histo- 
riaš Litvaniae“, A. L. Schlūzerio „Geschichte v. Litauen... “, Lie- 
tuvos kultūros istorija (J. Jaroszewicziaus „„Obraz Litwy“, L. A. Ju- 
cevičiaus „Litwa“, J. I. Kraševskio „Litwa“ ir „Wilno“, M. Balinskio 
„Wilno“), Narbutų — Teodoro ir Justino, A. G. Krausės, L. Gerwais, 
A. von Kotzebuės („Switrigal“) veikalai, J. Albertrandi ,Panowania 
Henr. Waleziusza i St. Batorego'**, R. Heidensteino „De bello Mos- 
covitico“ (1588)3, Lietuvos bažnyčių istorija (J. Lukaševičiaus ir 
M. Valančiaus veikalai), veikalai apie Klaipėdą, Lietuvos archeolo- 
giją (E. Tiškevičiaus) . | 

d Prūsų ir latvių istorija (17) 

J. Voigto „Geschichte Preussens“, J. Leono „Hist. Prusiae“, C. 
Schūtzo (,„Rerum Prussicarum historia'), B. Russoweno, Th. Hiarno, 


G. Merkelio („Die Letten...“, „„Vorzeit Lieflands'), F. C. Gadebu- 
scho („Liefland. Jahrbūcher“), Fr. Krusės („Erlauterungen zu den 
Necrolivonicis“), K. E. Napierskio veikalai. , 


e) Graikų ir romėnų istorija (12) 

Istorijos — J. Gillies, A. H. L. Heeren, J. Lelewel, M. Pougueville; 
senybės — Bello Thoma, J. Lelewelio; graikų ir romėnų mitologija 
(J. Humberto), kelionės po antikinį pasaulį (J. J. Barthėlemy ,„Voy- 
age du jeune Anacharsis“, „Pausanias'). 

f) Rusų, lenkų, slavų istorija (11) 

N. Karamzino „HicTopua TocygapcTBa Poccužckoro"“ (II L. 1819), 
C. H. Fr. Krusės „Russ. Alterthūmer“, St. Siestrzencewicziaus „„Prė- 
cis des Techerches...“, Helmoldo „Chronica slavorum“, T. Wo- 
lanskio „Listy o starožytnošciach stawianskich“; T. Wagos populia- 
rioji Lenkijos istorija, P. Lelewelio, W. Kadlubko, M. Wiszniewskio 
(„Pomniki') veikalai. 

g) Kitų tautų istorija (23) 

A. L. Schlėzerio „Allgemeine nordische Geschichte“, A. H. L. 
Heeren „Manuel historigue du systėme politigue...“, P. H. Mallet 
„Hist. de Dannemarc“ (1787), N. Machiavellio „Histoire de Florence“ 
(1789), F. Schuberto redaguoti „Histor. und literarische Abhandlun- 
gen“ (1832); veikalai apie kryžiaus karus, normanų žygius, Vokie- 
tijos istoriją, anglų parlamentą, genealoginės lentelės, Friedricho 
II-jo veikalai, italų, respublikų istorija, Irlandijos istorinė apžvalga. 


* Būdinga, kad kataloge S. Daukantas šio veikalo autorium įrašo Onacevi- 
čių, kuris jį buvo tik redagavęs. 
35 Rašyta Cezario pavyzdžiu. 

2. Literatūra (60) 


a) Antikinė (35) 

Homero „Iliada“ graikų ir lotynų k. (1679 ir 1784 m. leidimai), 
Horacijus, Vergilijus (abu su vertimu į prancūzų kalbą), Juvenalio 
satyros, A. Persijaus Fl. satyros, Ciceronas, Phaedro pasakėčios (ke- 
turių leidimų), Ovidijus, C. L. Claudianas*“, Pitagoro priežodžiai. 

5 chrestomatijos (1 graikiška, 4 lotyniškos — iš Livijaus, Sallus- 
tijaus, Cezario... J). 

Istorikai — C. Rufas, Herodotas (1608 m. leidimas — gr. ir lot.), 
Justinas, Polybius, Plutarchas, C. Tacitas, Thucydidas, C. Nepos. 

b) Naujesniųlaikų (6) 

Ad. Mickevičiaus „Konrad Wallenrod“, F. R. Chateaubriand'o 
„Gėnie du christianisme“ (1809), N. Boileau Desprėaux „Oeuvres“ 
de Genlis“? „Les diners du baron d'Holbach“ (1822), Edda, J. P. C. 
EFloriano ,,„Numa Pompilius“. 

c) Lietuvių literatūra (14) 

(a) Senieji raštai (10) 

B. Vilento „Evangelijos“ (1579, defektuotas egz), J. Bretkūno 
„Postilla“ (1591, defekt. egz.)*, M. Daukšos „Postilla“3? (1599), K. 
Sirvydo „Dictionarium trium linguarum“ (1713) ir pamokslai (1629), 
„Ewangelije Polskie i Litewskie“ (1690), „Naujas Testamentas“ (1701 
ir 1727), „Balsas širdies“ (1801). Kartu paminėtina ir latvių biblija 
(„Biblia Lotewsko cala najrzadsza“ 1689). 

(b) Daukanto laikų literatūTiniai leidiniai (4) 

L. Rėzos išleisti K. Donelaičio „Metai“ (1818), L. Rėzos dainų 
rinkinys (1843), L. Rėzos „„Aizopas“ (1824), L. A. Jucevičiaus „Przys- 
lowia ludu litewskiego“. 

d) Literatūros istorija (5) 


L. Rėzos „Philologisch-kritische Anmerkungen zur litthauischen 
Bibel' (1824). P. Keppeno „O nponcxoxAeKAH, A3HKe H AHTepaTYpe 


36 IV a. mūsų eros poetas, 

37 Prancūzų rašytoja (1746—1830), rašiusi vaikų auklėjimo klausimais, ro- 
manus, dramas. , 

* S. Daukanto įrašyta: „najrzadsza“ (retenybė). 

3 S. Daukanto įrašyta. K. Dauksza Omilije Litewskie na caly rok. Wilno 
1589“'. Tas pats veikalas S. Daukanio minimas ir „Būde“ (1935 m. leid. p. 54). 
„Lietuvių Bibliografija“ težino M. Daukšos 1599 m. „Postilė“, kuri išliko ir S. 
Daukanto palikime. 

JIHTOBCKHxX HapoxoB“ (1827), J. Lelewelio „Bibliograficznych ksiąg 
dwoje“ (1823), S. B. Lindės „Historisch kritischer Beytrag zur Sla- 
wischen Literatur“, W. T. A. v. Tetau „Die Volkssagen Ostpreus- 
sens Lithauens und Westpreussens“ (1837). 


3. Teisė, politika (23) 


a) Lietuvos teisė (10) a 


Lietuvos Statutas (1819), veikalai apie statutą (J. Danilovičiaus, 
A. T. Dziatynskio, S. B. Lindės), T. Czackio „O litewskich i polskich 
prawach“, A. Korowickio apie civilinį procesą; lenkų ir lietuvių įs- 
tatymų žodynas (1810), lenkų ir lietuvių seimų konstitucijos nuo 
1643—1677 m. 

b) Teoriniai teisės ir politikos klausimai, 
kitų kraštų teisė (13) 

V. Strojnowskio „O ycoBKax“ (180999, I. B. Rakowieckio 
„Prawda Ruska“ (1820), J. Lelewelio „Historyczne pomniki języka 
i uchwal polskich i mazowieckich“ (1824), S. L. B. Pufendorfo „De 
jure naturae et gentium“ (1744) ir Otto Everardo kritika (,„(Obser- 
vationes ad Pufendorfium“), M. J. Benthamo „Thėorie des peines et 
des rėcompenses“ (1825), St. Lochowskio „Regulae juris (1727), N. 
Machiavellio „Princeps“ (1598), Goguet „De Vorigine des loix.. 
(1778), Abt. Mably (1709—-1785) „Gesprūche des Phocion'*!, Sidney 
Alg. „Discours sur le gouvernement'. 


4. Kalbotyra, praktinis kalbos mokslas (39) 


a) Kalbotyra (lyginamoji, lietuvių) (13) 

Th. Ch. F. Enslin „Bibliotheca Philologica“, apimanti kalbos 
mokslo veikalus nuo 1750—1839, Fr. Adelungo „Bibliotheca Sanscri- 
ta“ (1837), P. Bohleno „Ūber die Verwandschaft zwischen der Lith- 
auischen und Sanskritsprache“, Fr. G. Eichhoffo „Paraliėle des lan- 
gues de V Europe et de 1Inde“ (1836), H. J. Chavėe „Lexicologie in- 
doeuropėenne“ (1849), pagrindinis A. Fr. Potto veikalas „Etymolo- 
gische Forschungen“ ir „De Borussio-Lithuanicae tam in slavicis 


*0 Veikalas, sukėlęs daug triukšmo; išverstas iš lenkų k. („O ugodach dzie- 
dzicow Zz wloscianami“ (1808) S. Daukanto draugo V. Anastazevičiaus. Jame įro- 
dinėjamas baudžiavos panaikinimo būtinumas, 

1 Veikale įrodinėjama, kad politika turi derintis au moralės dėsniais. 

*- S 
guam letticis linguis principatu“ (1837), J. 5. Vaterio „Analekten + 
d. Sprachenkunde“ ir apie prūsų kalbą, G. ją E. Nesselmanno „Die 
Sprache der alten Preussen“ (1845). 

Chr. G. Mielckės „Anfangsgrūnde einer Littauischen Sprachleh- 
ze mit Lexicon...“ (1800), Fr. Kuršaičio „Beitrūge zur Kunde der 
litt. Sprache (1843). 

b) Žodynai (13) 

. Daugiausia lotynų (5) ir prancūzų k. (4); M. Bobrowskio ,„Slow- 
nik Lac. Polski (1841 2 t); G. E. W. Grosse „Wėrterbuch zu d. 
Corn. Nepos'"; P. C. V. Boiste „Dictionnaire universelle de la langue 
frangaise“ (su etimologijomis, susilaukęs labai daug leidimų), „Dic- 
tionnaire de Vacadėmie Francaise“ (1776), Potockio pranc. — lenkų 
k. (1813); žymiausio lenkų XVII a. filologo — G. Cnapii (Knapskio) 
„Thesaurus polono-latino-graecus“ (1643 3 Iš G. Fr. Stenderio „Let- 
tisches Lexicon“ (1789). 

c) Gramatikos, skaitymų knygos, pasikalbė- 
jimai (13) 

Daugiausia lotynų kalbos gramatikos (5) — E. Geisto, C. G. 
Zumpto, Chr. G. Brėderio (1828), E. Alwaro (1819), M. Plagemanna 
1r L. Otto (1821); po vieną — graikų, vokiečių, prancūzų, latvių. 


5. Geografija, kelionės (23) 

a) Geografija (9) 

A. Meisso-Michelot „Dictionnaire de Gėographie Ancienne et 
moderne“, Lenkijos geografinis žodynas, K. M. von Brėmseno „Russ- 
land und das russische Reich“, Volgerio „Handbuch der Geographie“, 
apie Irlandiją, atlasai (2). 

b) Kelionės (14) 

J. R. Forsterio „Geschichte der Entdeckungen und Schiffahr- 
ten im Norden“ (1784), Magelano kelionė aplink žemę, kelionių 
aprašymai (daugiausia prancūzų kalba) — į Afriką, Rytų Indiją, Ai- 
giptą, Abisiniją, Braziliją, Norvegiją, Suomiją, Relgolandą, Belu- 
džistaną, Azijos Rusiją, Babilono griuvėsius, Romą, Čenstakavą. 


6. Pedagoginiai ir filosofiniai klausimai (8) 


L. H. Jacobo „Grundrisz der allgemeinen Logik“ (1810), A. Ne- 
anderio „Genetische Entwicklung der vornehmsten gnostischen Sys- 
teme (1818), Ch. Wolffeno „(Von den Kraften des menschlichen Ver- 
standes“ (1742), Guizot „Conseils de morale...“ (1829). 

J. J. Wagnerio „System des Unterrichts“ (1821), M. J. Ch. 
Vollbendingo „Praktisches Lehrbuch zur naturgemassen Unterrichis- 
kunst und zur Gesamtbildung des Geistes und Herzens der Jugend 
in Volksschulen“ (1813), P. Klobuschicki „Bildungs Regeln zur Erzie- 
hung der Kinder fūr Eltern und Erzieher“ (1841). 


7. Praktiniai mokslai; mokslo populiarizaci- 
ją vaikų literatūra (19) 

a) Žemės ūkis ir kiti artimi dalykai (11) 

Knygelės apie mėšlą, tvartus, įvairius ūkinius patyrimus, gy- 
vulių gydymą, bitininkystę, avilius, girių apsaugą; vadovėlis ke- 
pėjams. 

b) Populiari medicina (5) . 

H. F. Paulizkio ,,„Medycyna dla ludu wiejskiego“ (1845); knyge- 
lės apie gydymą be gydytojo, akių ligas, hipochondriją, Teceptai. 

c) Vaikų literatūra (3) 

J. H. Campės veikalai: „Theophron“ (1832), „Sittenbūchlein“' 
(1831), I. Z. Massono „Encyclopėdie des enfants ou abrėgė de toutes 
sciences“ (1804). 

8. Tikybinė literatūra (18) 
9. S. Daukanto raštai (19*3 

10. Varia (7) 

Chr. Fr. Ludwigo „Handbuch der Botanik“ (1800), CH. J. F. 
von Dieszkau „Naturgeschichte der Nachtigall““ (1779); karo 
inžinerija. 

Iš periodikos tėra vienas „Kmiotek“ (1842—47 m). 

Šie duomenys apie kiekvienos srities veikalus — jų kiekį ir 
pobūdį — verčia daryti kai kurių išvadų ir dėl paties S. Daukanto, 
reviduoti nusistovėjusias pažiūras. 

Pirmiausia krinta į akis gausumas sričių, kuriomis domėjosi 
S. Daukantas. Atsižvelgiant į S. Daukanto būdą, galima manyti, kad 
jis jomis domėjosi lygiagrečiai, o ne paeiliui. Vargu ar keitėsi su 
laiku jo skonis, polinkiai, o tuo pačiu ir lektūra. S. Daukanto po- 
linkių būta labai pastovių. Tai rodo eilė pavyzdžių. Buvo minėti 
S. Daukanto žodžiai (1848) T. Narbutui, kad jis metęs Lietuvos isto- 


* Daugiausia lietuvių k. 
* Visi jo veikalai įtraukti katalogan pagal slapyvardžius, lyg būtų rašyti 
įvairių autorių (Purwys Jonas, Wangys Jonas, Ragaunis Jonas, Dewinakis J. ir t. t.). 


5. Lietuvių Literatūros Instiluto Darbai I 


65 


riją, bet, štai, po poros metų matome jį baigiant paruošti ketvirtąjį 
savo istorinį veikalą — „„Pasakojimus...““ ir iki pat mirties besirūpi- 
nantį to veikalo išleidimu. 1853 m. S. Daukantas dar prašo Fr. Kur- 
šaitį parūpinti jam iš archyvų dokumentų nuorašų ir atsiųsti istorinių 
veikalų. Tas pat ir su kalbos mokslu. 1822 m. „Darbuose...“ S. Dau- 
kantas rašė, kad lietuvių kalbą reikia dailinti. Jis pats jautėsi turįs 
jėgos gražia kalba rašyti, bent galįs to pasiekti. Ir vėliau visą laiką 
S. Daukantas savo kalbą tobulina, turtina, taiso. 1853 m, jis prašo 
Kuršaitį D. Kleino gramatikos ir kitų kalbinių veikalų. 

Antras dalykas, kyrį skaitmenys akivaizdžiai parodo, — vie- 
nų sričių veikalų skaitlingumas didesnis, negu lauktume, kitų ma- 
žesnis. Iš S. Daukanto pasisakymų buvo aišku, kad jis domėjosi įvai- 
ziomis praktinio gyvenimo sritimis, Tikėtumės didesnio tos rūšies 
veikalų skaičiaus. Tačiau bibliotekoje jų visai maža. Matyt, S. Dau- 
kantas jų nerinko, nesistengė įsigyti, toms sritims skyrė mažiau dė- 
mesio. Tie dalykai greičiausia buvo jam svetimi, ir tik didelis atsa- 
kingumo jausmas prieš liaudį, kuriai visas jėgas skyrė, vertė jį ir 
tais dalykais domėtis. Kitas reikalas, paėmus geografiją, keliones, 
antikinę literatūrą. Antikinė literatura savo gausumu užima trečią, 
geografija ir kelionės ketvirtąją vietą bibliotekoje. Tų sričių vei- 
kalai tiesioginiams S. Daukanto darbams nebuvo reikalingi, Populia- 
rios geografijos jis, tiesa, bandė duoti, išversdamas J. H. Campės 
„Robinzoną jaunesnįjį“ (,,Rubinačio Peluzės gyvenimas“), bet to 
Campės veikalo visai nėra S. Daukanto bibliotekos kataloge! Anti- 
kinė literatūra jo taip pat labai maža tegalėjo būti panaudota savo 
raštuose, tik istorikai kartais paminimi, o iš grožinės literatūros tė- 
ra vienas Ovidijus kartą „Būde“ pacituotas. O tuo tarpu savo bib- 
liotekoje S. Daukantas turi visus žymesniuosius antikos kūrėjus poe- 
tus, ne kartą net kelių leidimų, Prisihintina šia proga jo skolintos 
iš Universiteto bibliotekos knygos, klasinės filologijos seminaras ir 
G. E. Grodekas. Matyt, Universitete S. Daukantas giliai pamėgo an- 
tikinę literatūrą ir visą gyvenimą ją brangino. Ar nereikėtų todėl 
literatūros istorikams atkreipti į tai dėmesį ir paieškoti antikinės li- 
teratūros įtakos S. Daukanto raštams. 

Dar daugiau dėmesio kreipti į antikinės literatūros poveikį 
S. Daukantui verčia naujosios literatūros veikalų skaičius jo bib- 
liotekoje. Jų čia, palyginti, labai maža. Iš naujųjų žymių rašytojų 
S. Daukantas beveik nieko savo bibliotekoje neturėjo: veltui ieš- 
kotum jo kataloge Rousseau, Herderio, Schlegelio, Byrono, Goe- 
thės, Schillerio, Puškino, Lermontovo, nors kai kurie iš tų rašytojų 

tuo metu jau buvo populiarūs Lenkijoje ir Lietuvoje. Ir Ad. Micke- 
vičiaus „Konradą Valenrodą“ S. Daukantas įsigijo, tur būt, tik to- 
dėl, kad veikalo medžiaga imta iš Lietuvos istorijos. Bet tai nereiš- 
kia, kad šitie rašytojai S. Daukantui buvo nežinomi. Jaučiami ir 
S. Daukanto veikaluose jų idėjų atgarsiai. O prisiminęs, nors ir ne li- 
teratūrinėm temom rašydamas, Herderį, S. 'Daukantas prideda jam 
epitetą — garsusis („slawny“)*. Tačiau naujoji literatūra jo netrau- 
kė. Jos atžvilgiu buvo, matyt, taip nusiteikęs, kaip minėtam laiške 
Andrejauskui išsireiškė. “ 
Trečias dalykas, į kurį reikia atkreipti dėmesį, — nemažas skai- 
čius grynai teorinių, atskiras mokslo disciplinas pagrindžiančių vei- 
kalų (istorijos, kalbotyros, teisės, filosofijos, pedagogikos)“. S. Dau- 
kantas savo raštus teskyrė liaudžiai, vengdamas juose gilaus moks- 
linio svarstymo, teorinių samprotavimų, išvedžiojimų. Tai kam buvo 
reikalingi jam tie veikalai? Pavyzdžiui, veikalai iš lyginamosios kal- 
botyros, kurią praktiškai S. Daukantas labai mažai kur tegalėjo pa- 
naudoti. Tad ar jam rūpėjo paskutinis mokslo žodis, ar jis norėjo 
būti nuodugniai susipažinęs ir populiariai rašydamas, o gal jo turėta 
stiprių teorinių polinkių, žinojimo troškulio, vertusio jį siekti pačių 
mokslo gelmių? Atkreiptinas dėmesys ir į S. Daukanto mokslinius 
laipsnius (kandidato, magistro), kuriuos jis įsigijo Universitete. Tik- 
riausiai ne dėl karjeros jų siekė, nes niekur jais vėliau nesititulavo. 


Ta proga iškeltinas klausimas, ar pačiam S. Daukantui terūpėjo 
tik populiarioji istorija, ar jis norėjo liaudžiai pateikti mokslo pa- 
siektus rezultatus. Juk jis siekė pervertinti kitų darbą, remdamasis 
šaltiniais, savo akimis pažiūrėti į praeitį. Tad kas nulėmė jo istori- 
nių veikalų populiarų pobūdį? Savi polinkiai ar liaudies reikalai? 
Ar S. Daukantas šiuo atžvilgiu ieškojo kompromisų, ar savęs atsisa- 
kė? Į tuos klausimus padėtų atsakyti jo darbai moksliniams laips- 
niams gauti, bet jie neišlikę, net jų temos nežinomos. Atsakymą te- 
galėtų duoti jo darbų visumos analizė, 

Vis dėlto, atsižvelgiant vien į teorinių veikalų gausumą S. Dau- 
kanto bibliotekoje, ar nereikėtų reviduoti beveik visuotinės pažiū- 
ros, kad S. Daukantas buvęs menkas istorikas, atsilikęs nuo savo 
amžiaus istorikų, kad iš jo veikalų, esą, tegalima tik pasimokyti, 
kaip nereikia rašyti istorijos. Ypač tas revidavimas būtinas, atsi- 


4 Mūsų Senovė 1922 N 4—5 p. 721. 
* Tik nuostabu, kad visai nėra literatūros teorijų, retorikų. 

žvelgus į jo amžininkų darbus, nes S. Daukantas, nors ir labai kuk- 
lus būdamas, drįso pasakyti pirmasis kitiems kelią praskynęs““, 


S. Daukanto bibliotekoje krinta į akis gausumas senų garsių 
knygų ir senų leidimų kiekis. Nors S. Daukantas sekė naująją lite- 
ratūrą, nebuvo visai užsidaręs tarp praeities knygų, bet vis dėlto jau- 
čiamas senybių pamėgimas. Stačiai stebina senųjų lietuviškų raš- 
tų rinkinys. Jie, žinoma, pirmiausia S. Daukanto buvo renkami, kaip 
kalbos paminklai, bet ar nenorėjo jis kartais jų visų surinkti? Taigi, 
S. Daukanto, matyt, būta ir bibliofilo. 

Pažymėtina, kad buvo sričių, kuriomis S. Daukantas visai ne- 
sidomėjo. Jo kataloge nėra nė vieno tiksliųjų mokslų veikalo (ma- 
tematikos, chemijos, fizikos ar pan.), Labai maža tėra ir mokyklinių 
vadovėlių (iš populiaresnių pažymėtina T. Wagos istorija ir E. Al- 
waro gramatika). 

Kalbų požiūriu S. Daukanto knygos susiskirsto šiaip: lietuvių — 
29, vokiečių — 91, prancūzų — 65, lenkų — 49, lotynų — 43, ru- 
sų — 7, latvių — 3, graikų — 1, dviem kalbom (Iotynų-lenkų, len- 
kų-rusų, graikų-lotynų, lotynų-prancūzų, lietuvių-lenkų, vokiečių- 
prancūzų, lenkų-prancūzų, rusų-vokiečių, lotynų-vokiečių) — 26, 
trim — 3. , 


IV. RESTAURUOTOJI S. DAUKANTO BIBLIOTEKA 


- Norint susipažinti su išsilikusia S. Daukanto bibliotekos dali- 
mi,- pagrindinis šaltinis yra Lietuvių Mokslo Draugijos inventorinė 
knyga — „Catalogus librorum N 8 (1909—1912a)“, — kurioje įtrauk- 
tos visos Kaunackio padovanotos knygos — 345 veikalai (563 t.). 
Skaičius, palyginti su S. Daukanto katalogu, didesnis, tačiau S. Dau- 
kanto knygų jame mažiau. 

Palyginus abu šaltinius, paaiškėja, kad iš S. Daukanto katalogo 
sąraše tėra 162 veikalai, vadinas, daugiau kaip pusė (183) esančių 
knygų kelia abejonių, ar jos tikrai priklausė S. Daukantui. Be to, 
1643—1677 m. seimų konstitucijos S. Daukanto kataloge įrašytos 
kaip vienas veikalas (1 t.), o Lietuvių Mokslo Draugijos sąraše-kaip 
18. Tokiu būdu, autentiškų knygų skaičius dar labiau sumažėja — 
telieka tik 145. Kyla klausimas dėl likusių 183 veikalų autentiškumo. 

Dalis jų galėjo būti S. Daukanto vėliau įsigytos, o ir dalis turimų 
dėl kurios nors priežasties galėjo būti katalogan neįtrauktos. Vei- 


46 Žr. „Darbų...“ prakalbą. 

kalų, išėjusių 1850 m. ir vėliau, sąraše yra nedaug — 23 (jų vienas 
išėjęs po S. Daukanto mirties — 1869). Kad iš ankstyvesnių leidinių 
bent kai kurie yra S. Daukanto turėti, abejoti netenka, nes jo paties. 
ranka yra įrašyta „Ex libris Simonis Dowkont“ (pavyzdžiui, Marti- 
nelli ,Nouveau dictionnaire de poche francois-italien“. Paris 1807; 
Aleksiejev „IlepkoBusIū cnoBap»“ MockBa 1775). Reikia žinoti, kad S. 
Daukantas retai kada knygose tepasirašydavo. Dažniausia nėra jokio 
ženklo, kad knyga priklauso jam. 

Tačiau dalis knygų yra tikrai ne S. Daukanto. Peržiūrėjus įrašus 
266 lig šiol išlikusiose knygose, matyti, kad kai kurių savininkai 
buvo S. Daukanto giminės ar kaimynai: kun. S. J. Lopacinskio*? įra- 
šų, skambančių gana būdingai praėjusiems amžiams**, yra 6 knygose 
(tikybinėse), kun, L. Montvido?? —- 15 (daugiausia tikybinėse), Kau- 
nackių — 22 (vadovėliuose, tikybinėse), kitų — 3. S. Lopacinskio 
ir L, Montvido knygos galėjo būti paveldėtos, Kaunackiams pado- 
vanotos ar laikinai duotos naudotis. Štai keletas pavyzdžių, kaip 
sunkų nustatyti tikrąjį knygų savininką. 

1. N. Ustrialovo rusų istorijos vadovėly (1846 m. leidimas) vir- 
šuje antraštės įrašyta: „Vikentija Kovnackago U. 2-g0 k. 1853 g...“, 
o kitame puslapyje, atrodo S. Daukanto ranka, pažymėta: „Zaplo- 
cono 15 kop. srebrym““. 

2. Boldyrevo kišeniniam lotyniškai rusiškame žodyne (1841) vir- 
šeliniame puslapy pasirašyta — „Ex libris Waler Kownacki“, o kita- 
me — ne ta pačia, bet ir ne S. Daukanto ranka įrašyta: „Ex libris S. 
Dowkonti'. 


3. H. F. Paulizkio „Medycyna dla ludu wieįskiego“ (1849) te- 
turi vieną įrašą: ,„Z ksiąg L. Kownackiego w Kiwilach“, bet S. Dau- 
kanto kataloge ji net 2 kartu įrašyta. . 

4. Antikinės literatūros veikaluose, neabejotinai S. Daukanto 
įsigytuose ir katalogan įtrauktuose, yra dažnai vieno ar kito Kaunac- 
kių parašai (net pilnuose raštų leidimuose). 

Iš tų pavyzdžių galima spręsti, kaip sunku nustatyti tiesioginiu 
keliu, ar knyga buvo S. Daukanto bibliotekoj, jei ji nežymėta jo ka- 
taloge. Tik kai kurias knygas tenka neabejotinai priskirti S. Daukan- 
tui: 1) Amy. Kotzebuės „Preussens žltere Geschichte“, vieną iš pa- 


*" Daukanio giminaitis, leidęs jį į mokslus, miręs 1814 m. 

* Pavyzdžiui, .„Hic liber non est liber, sed in posessione Reverendi Domini...“ 

49 Sedos klebonas, Aleksandrijos altarista, davęs lėšų Sirvydo „Punktams 
sakymų" perspausdinti (1845), miręs 1850 m. 

grindinių S. Daukanto naudotų istorinių veikalų“4- 2) F. Fėnėlono 
„Abrėgė des aventures de Tėlėmague“ S. Petersburg 1845, nes tai 
populiarus anais laikais veikalas*!, o S. Daukantas panašių veikalų, 
vaizduojančių antikinį pasaulį, keletą turėjo; 3) viename tome įriš- 
tus kelis veikalus graikų ir lotynų k. (C. Ritterhusius „Notae in Mal- 
chum sive Porphyrium“, „Tabula Cebetis'**, Jamblichos „Peri biou 
Pythagorikou logos“ etc.). 

Tokiai būklei esant, ir S. Daukanto bibliotekos restauravimas 
pasirodė ne visai paprastas dalykas. Reikėjo apsispręsti, kurių prin- 
cipų laikytis, ją atrenkant. Pirmiausia norėta surasti visas knygas, 
Kaunackio dovanotas ir įtrauktas į inventorinę knygą. Išskirti jas iš 
kitų turimų tų pačių veikalų egzempliorių padėjo paties S. Daukanto 
parašas, tačiau tokių knygų buvo labai nedaug. Kitos buvo atrinktos 
remiantis J. Basanavičiaus pridėtu, išskirstant biblioteką, spaudu: 
„Sim. Daukanto“, bet ir tas spaudas nevisur buvo. Matyt, J. Basana- 
vičius abejojo, ar visos iš Kaunackio gautos knygos priklauso S. 
Daukantui (dažniausiai spaudo nėra, jei knyga su Kaunackio ar kitų 
parašais). Liko dar viena žymė, kaip paaiškėjo, visai patikima, ne- 
sant kitų — pieštūku rašytas eilės numeris. Atrodo, kad visa gautoji 
S. Daukanto biblioteka, prieš inventorizuojant, buvo sunumeruota. 

Pagal šias žymes buvo atrinkti 266 veikalai (373 t.). Jų tarpe 
S. Daukanto kataloge suregistruotų tėra tik 130. Vadinas, nuo dova- 
nojimo Lietuvių Mokslo Draugijai iki dabartinio atrinkimo yra din- 
g6 15 veikalų (pagal sąrašą turėjo būti 145). 

Atrinkus Kaunackio padovanotąsias knygas ir negalint konkre- 
čiai visų nustatyti, kurios neabejotinai yra S. Daukanto, o kurios 
jo giminaičių, ar kurios, pagaliau, pripuolamai čia įsimaišę, nusi- 
statyta visas jas palikti drauge. Šiaip ar taip, didžioji jų dalis yra 
paties S. Daukanto ar jo artimųjų, kuriems jis turėjo įtakos. Pagaliau, 
jei J. Basanavičius būtų S. Daukanto biblioteką išskyręs, tikriau- 
siai didžiąją jos dalį būtų palikęs drauge. 

Tarp 15 dingusiųjų veikalų keletas yra labai reikšmingų — 
M. Strijkovskio „Kronika“, J. Jaroševičiaus „Obraz Litwy“. Be šių 


50 Neįtikima būtų, kad ją, jau pasenusią, vėliau, kai visi veikalai buvo pa- 
rašyti, S. Daukantas būtų įsigijęs arba kad ją įsigijo Kaunackiai (nors vieno pa- 
rašas joje yra), nes istorinių stambesnių veikalų jie, atrodo, nerinko. 

5: A. Potockis jį vadina vieninteliu tikrai epiniu prancūzų veikalu, vienin- 
teliu epinės prozos pavyzdžiu pasaulinėje literatūroje („O wymowie i stylu I d. 
1815 p. 148.). 

- 5 Labai mėgstamas iki XIX a. pradžios veikalas (ž. T. Sinko „O tradycjach 
klasycznych Mickiewicza“ 1926 p. 46 - 47). 

veikalų nebūtų tokia akivaizdi mūsų istoriografijos raida ir S. Dau- 
kanto vieta joje: jis užbaigė tai, ką pradėjo Strijkovskis, ir atsistojo 
šalia Jaroševičiaus. Todėl šie veikalai S. Daukanto restauruotajai 
bibliotekai paimti iš turimų LLI dubletų. 

Tokiu būdu atrinktoji ir truputį papildytoji S. Daukanto biblio- 
teka (226 veikalai) suskirstyta į 14 skyrių. 


1. Istorijos šaltiniai 23 v. (30 t.) 

2. Lietuvos istorija 18 v. (30 t.) 

3. Prūsijos " 8 v. (19 t.) 

4, Latvijos p 9v. (19 t.) 

5. Rusijos 1 8 v. (19 t) 

6. Kitų kraštų (be graikų ir romėnų) 18 *v. (25 i.) 

7. Antikinis pasaulis (literatūra, istorija) 23 v. (49 t.) 

8. Teisė 12 v. (20 t.) 

9. Kalbų mokslas (kalbotyra, žodynai, gramatikos) 29 v. (30 t.) 

10. Literatūra (senoviniai lietuvių raštai, beletristika, literatū- 
ros teorija, periodika) 35 v. (38 t.) 

11. Geografija 15 v. (16 t.) 

12. Praktiniai mokslai (žemės ūkis, populiari medicina), varia — 

15 v. (16 t.) . 
13. Vadovėliai (be kalbų m. ir istorijos) — 5 v.-(5 t.) 
14. Tikybinė literatūra — 48 v. (51 t.) 


Nors suskirstymas čia kiek kitoks, bet aiškiai matyti, kad eilės 
sričių veikalų skaičius pasikeitė. Sumažėjo teoriniais klausimais 
knygų. Daugiausia išliko, tiek skaičių imant, tiek pačius veikalus, 
istorinių veikalų. Daugiau nukentėjo antikinė literatūra, senieji lie- 
tuvių raštai, teisė, kalbotyra, pedagogika, filosofija. Padidėjo tiky- 
binė literatūra, nes prisidėjo kitų palikimas. 

Apskritai tenka pasakyti, kad sumažėjo knygų teoriniais klausi- 
mais, o prisidėjo daug menkos vertės dalykų — vadovėlių, tikybi- 
nės literatūros, naujesnių laikų beletristikos. 

Remiantis S. Daukanto katalogu, taip negausiu grožine literatū- 
ra, tenka abejoti, ar galėjo būti jo bibliotekoje tokie veikalai, kaip F. 
Marryato „Der Flotten-Offizier'“ (1837), D Ambroise „Kartuz“ (1849), 
J. Bocons „Aniela albo wzėor cnotliwey žony“ (1840), J. Biesiekirs- 
kio „General Szlensheym“ (1806). Taip pat kelia abejonių N. F. 
Košanskio „O6mųaa peropuka“ (1842 ir 1844), Peninskio „[MpaBxna 
CTHxOCIOXEHHA" (1845). Remiantis šiomis knygomis, daryti kurių 
nors išvadų apie S. Daukanto literatūrinį skonį, mėgstamus veikalus 
būtų neatsargu. 

Nors S. Daukanto biblioteka, kaip matome, yra nukentėjusi, 
bet vis dėlto išliko didžioji dalis jos pagrindinių veikalų, kuriais 
naudojosi S. Daukantas, atkurdamas Lietuvos praeitį, ir kurių fone 
tenka į jį žiūrėti. Bibliotekos lentynose stovi Stryjkowskis, Koja- 
lavičius, Schlėzeris, L. David, Kotzebue, Karamzinas, Voigtas, Nar- 
butas ir eilė šaltinių — dokumentų rinkinių, senųjų kronikų. Akį 
traukia antikinės literatūros veikalai, domina, kaip retenybės, 
Daukšos „Postilės“ ir Sirvydo „Punktų Sakymų“ pirmieji leidimai, 
XIX a. pradžios kalbotyra, seni žodynai. . 

Reikia pasakyti, kad restauruojant biblioteką buvo tikėtasi di- 
desnių rezultatų S. Daukantui pažinti. Manyta rasti knygose jo pa- 
stabų, pabraukimų. Bet S. Daukantas, mėgdamas gražiai įrištas kny- 
gas, taip jas brangino, kad vengdavo net dėti jose savo parašą, 0 
jei ir pasirašydavo, tai tik kaligrafiškai. Vieninteliai įrašai jose — 
dedikacijos, kurių išliko penketas. 

Nominatas vyskupas J. CH. Gintila šaltai oficialiai įrašė į 
„Pausanias“, dovanojąs jį S. Daukanto bibliotekai (1844). Simforio- 
nas Mieleška savo verstose „Stundose“ lotyniškai pareiškia nuo- 
širdžiausius jausmus: 

„Magnifico Domino Simoni Dowkont Consiliario Collegialį cum 
sincerrimo affectu dicat autor'. 

T. Narbutas dviejose knygose daugeliu žodžių išsako savo 
pagarbą, dėkingumą už mokslinę pagalbą ir.užtikrina amžiną drau- 
giškumą: 

„„W-mu Symonowi Dowkontowi na dawud szacunku, wdziecznos- 
ci Za uczoną pomuc w zawodzie historycznym: niezgaslej nigdy 
przyjazni ofiarowal 1848 stycznia 7 dnia Autor'“3, 

Mikalojus Akelaitis, siųsdamas Schleicherico gramatiką, ne tik 
pareiškia pagarbą ir meilę, bet ir sulietuvina Daukanto pavardę: 

„Jo Milestai Prigirtiui Daugkentiui Sawo Godojemui ir Milimui 
dowinoja szitą knygą Mikalojus Akietaitis Isz Warszawos 10 diena 
Karweliu meno 1857". 

Išlikusios S. Daukanto knygos, kaip nebylūs darbo draugai, tarp 
kurių tiek naktų praleido žymusis lietuvių istorikas, žadina mumyse 
pagarbą didžiajam darbininkui ir skatina sekti jo pavyzdžiu. 


53 Įrašyta „Dzieje narodu litewskiego w krotkosci zebrane. ..“ 1847. Antroji 
dedikacija 1846 m. išleistame T. Narbuto veikale „Pomniki do dziejow litewskich“ 
(Bychovco kronika). 

